**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.06.2019, ora 08.00 – 20.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 20.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 19.06.2019, la ora 12.00, atenţionarea hidrologică nr. 42, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, astfel:**

**–COD GALBEN- depășiri ale COTELOR DE ATENŢIE în intervalul 19.06.2019, ora 14.00-20.06.2019, ora 16:00** pe râurile din bazinele hidrografice: Crişul Negru - bazin superior şi afluenţii din bazinele mijlociu şi inferior **(judeţul Bihor),** Crişul Alb – bazin superior şi afluenţii din bazinele mijlociu şi inferior **(judeţele Hunedoara şi Arad),** Mureş – afluenţii aferenţi sectorului aval confluenţă Târnave – amonte S. H. Brănişca **(judeţele Alba, Sibiu şi Hunedoara),** Argeş **-** bazin superior, Dâmboviţa – bazin superior **(judeţele Argeş şi Dâmboviţa),** Ialomiţa **–** bazin superior şi afluenţii din bazinul mijlociu **(judeţele Prahova şi Dâmboviţa),** Buzău – bazin superior şi afluenţii din bazinele mijlociu şi inferior **(judeţele Braşov, Covasna şi Buzău),** Râmnicu Sărat – bazin superior şi afluenţii din bazinele mijlociu şi inferior (**judeţele Buzău şi Vrancea),** Putna – bazin superior şi afluenţii din bazinele mijlociu şi inferior (**judeţul Vrancea),** Trotuş – bazin superior şi afluenţii din bazinele mijlociu şi inferior **(judeţele Harghita, Covasna, Neamţ, Bacău şi Vrancea),** Bistriţa – bazin superior şi afluenţii din bazinele mijlociu şi inferior **(judeţele Suceava, Harghita, Neamţ şi Bacău),** Moldova– bazin superior şi afluenţii din bazinele mijlociu şi inferior **(judeţele Suceava şi Neamţ),** Suceava – bazin superior şi afluenţii din bazinele mijlociu şi inferior **(judeţul Suceava),** Bârlad **(judeţele Neamţ, Iaşi, Vaslui, Bacău, Vrancea şi Galaţi),** afluenţii mici ai Siretului aval S.H. Lespezi (**judeţele Iaşi, Neamţ, Bacău, Vrancea şi Galaţi),** Prut – afluenţii aferenţi sectorului aval Ac. Stânca Costeşti **(judeţele Botoşani, Iaşi, Vaslui şi Galaţi), cu probabilitate mai mare de producere și intensitate mai mare ȋn intervalul 19.06.2019, ora 18:00 – 20.06.2019, ora 06:00 pe unele râuri din judeţele: Alba, Hunedoara, Arad şi Bihor.**

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**ALBA, ARAD, ARGEŞ, BACĂU, BIHOR, BOTOŞANI, BRAŞOV, BUZĂU, COVASNA, DÂMBOVIŢA, GALAŢI, HARGHITA, HUNEDOARA, IAŞI, NEAMŢ, PRAHOVA, SIBIU, SUCEAVA, VASLUI şi VRANCEA (20 de prefecturi) – COD GALBEN.*

**Debitele au fost** **în creștere** datorită precipitațiilor căzute în interval și propagării pe râurile din bazinele hidrografice: Iza, Tur, Lăpuș, Someșul Mic, Crasna, Barcău, Crișuri, Arieș, Bârzava, Caraș, Nera, Cerna, bazinele superioare ale Begăi, Timișului, afluenții mici ai Someșului aval Dej și afluenții Oltului inferior și numai prin propagare pe cursul mijlociu și inferior al Prutului și cursurile inferioare ale Sucevei, Moldovei, Bistriței, Buzăului, Bârladului și Jijiei.

Pe râurile din bazinele hidrografice Jiu, Vedea, Argeș, Ialomița, pe cele din Dobrogea, debitele au fost staționare, iar pe celelalte râuri au fost în general în scădere.

S-au produs scurgeri importante pe versanți, torenți și pâraie, viituri rapide pe râurile mici cu efecte severe de inundații locale și creșteri mai însemnate de debite și niveluri cu depășiri izolate ale COTELOR DE APĂRARE pe unele râuri din Marmureș, Crișana, Banat, Oltenia și Moldova.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mare, Bega, Jiu, Vedea, Argeş, Ialomița, Moldova, Trotuș și Prut, cursurile inferioare ale Târnavelor, Begăi Vechi, Oltului și cele din Dobrogea.

**Se situează peste:**

-**COTELE DE INUNDAŢIE** râurile la următoarele staţii hidrometrice: Prut – Oancea (550)-jud. GL și Prut – Şiviţa (435+49)-jud. GL;

-**COTA DE ATENŢIE** râul Prut la staţia hidrometrică Fălciu (500+44)-jud. VS.

În interval s-a situat peste **COTA DE INUNDAȚIE** râul Sălatrucel la s.h. Berislăvești (35+35)-jud. VL și peste **COTELE DE ATENȚIE** râurile la următoarele stații hidrometrice: Vl. Brihenilor – Șuști (175+27)-jud. BH, Sașa – Poieni (50+15)-jud. TM, Vl. Terovei – Terova (60+20)-jud. CS, Tău – Soceni (60+12)-jud. CS, Pârâul Urșanilor – Horezu (250+1)-jud. VL, Lohan – Curteni (200+34)-jud. VS, Bârlad – Tecuci (300+44)-jud. GL și Jijia – Dângeni (380+56)-jud. BT.

În interval au fost emise **12 avertizări hidrologice** pentru fenomene imediate şi **10 atenţionări hidrologice** pentru fenomene imediate.

**Debitele vor fi în creștere** datorită precipitațiilor prognozate și propagării pe râurile din bazinele hidrografice: Vișeu, Iza, Tur, Someș (exceptând Someșul Mic), Crasna, Barcău și numai prin propagare pe cursurile mijlocii și inferioare ale Crișurilor, Begăi, Timișului, Bârzavei, Carașului, Nerei, Cernei.

Pe râurile din bazinele hidrografice: Jiu, Vedea, Argeș, Ialomița, pe afluenții Oltului inferior și pe cele din Dobrogea debitele vor fi staționare, iar pe celelalte râuri vor fi în general în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri pe unele râuri din zonele de deal și munte ca urmare a precipitaţiilor sub formă de aversă prognozate, izolat mai însemnate cantitativ.

Datorită propagării viiturilor formate anterior, **se vor mai situa peste:**

-**COTA DE INUNDAŢIE** râul Prut la stația hidrometrică Șivița (435+45)-jud. GL și peste

-**COTELE DE ATENŢIE** râul Prut la staţiile hidrometrice Fălciu (500+40)-jud. VS și Oancea (440+100)-jud.GL.

**DUNĂRE**

**Este în vigoare avertizarea hidrologică nr. 40 pentru fluviul Dunărea, astfel:**

-**COD PORTOCALIU** **până în data de 20.06.2019, la ora 16:00,** pe sector aval Cernavodă - Galaţi (**judeţele *Constanţa, Brăila, Galaţi şi Tulcea*)** şi în Delta Dunării **(judeţul *Tulcea*).**

**-COD GALBEN până în data de 25.06.2019, la ora 16:00,** pe sector aval Călăraşi şi în Delta Dunării **(judeţele *Călăraşi, Ialomiţa, Brăila, Galaţi, Constanţa şi******Tulcea*).**

**Debitul la intrarea în ţară** (secţiunea Baziaş) **î**n intervalul 19-20.06.2019 **a fost în scădere, având valoarea de 8000 m3/s**, peste media multianuală a lunii **iunie (6400 m3/s).**

În aval de Porţile de Fier debitele au fost în scădere.

Din datele primite la ora 0600, nivelul se situează peste **FAZA I DE APĂRARE** la stațiile hidrometrice: Feteşti (565+13) – jud. IL, Cernavodă (500+54)-jud. CT, Vadu Oii (600+31) – jud. CT, Brăila (560+44)-jud. BR, Galaţi (560+18) – jud. GL, Isaccea (380+82) – jud. TL și Tulcea (320+58) – jud. TL și peste **FAZA a II-a DE APĂRARE** la stația hidrometrică Hârşova (610+3) –jud. CT.

**Debitul la intrarea în ţară** (secţiunea Baziaş) **va fi în scădere (7700 m3/s).**

**În aval de Porţile de Fier, debitele vor fi în scădere.**

**Nivelurile se vor situa peste FAZA I DE APĂRARE pe sectorul Cernavodă – Tulcea.**

**Se situează în faza I de apărare următoarele sectoare de dig:**

**-jud. Constanţa:** Ostrov, Băneasa, Rasova, Oltina, Cochirleni, Dunăreni-Viile, Zavalu, Topalu II, Hârşova-Ciobanu (C7 km 2+500, C6 km 13+950);

**-jud. Tulcea:** Tulcea, Pardina, Sf. Gheorghe, dig Crişan, dig Mila 23, dig Letea (din administrarea S.G.A. Tulcea), dig Periprava (din administrarea consiliilor locale);

**Se situează în faza a II-a de apărare următoarele sectoare de dig:**

**-jud. Constanţa:** Ciobanu-Gârliciu (km 19+150, 21+950, 25+450), Topalu I, dig Dunărea (pr. Dunărea);

**-jud. Tulcea:** Ostrov-Peceneaga, Peceneaga-Turcoaia, Gârliciu-Dăeni, Măcin-Iglița-Carcaliu, 23 August-Grindu, Grindu-Canton km 30, Tudor Vladimirescu, Tulcea-Nufăru (din administrarea S.G.A. Tulcea), dig loc. Măcin, dig loc. Chilia Veche (din administrarea consiliilor locale);

**Se situează în faza a III-a de apărare următoarele sectoare de dig:**

**-jud. Tulcea:** Smârdan-23 August I şi II, Canton km 30-Ciulineț, Ciulineț-Isaccea, Gorgova, R3, R4 (din administrarea S.G.A. Tulcea), dig loc. Nufăru-Victoria, dig loc. Smârdan (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale).

**2.** **Situaţia meteorologică în intervalul 19.06.2019, ora 08.00 –20.06.2019, ora 06.00**

**Administraţia Naţională de Meteorologie (A.N.M.) a emis în data de 19.06.2019, la ora 10.00, atenționarea meteorologică nr. 54, astfel:**

**-informare meteorologică în intervalul 19.06.2019, ora 10:00-20.06.2019, ora 23:00:** ,,**instabilitatea atmosferică va fi temporar accentuată în cea mai mare parte a țării. Vor fi perioade în care se vor semnala averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp. *Disconfortul termic se va menține ridicat în orele amiezii, cu precădere în zonele de câmpie, iar local indicele temperatură-umezeală (ITU) va atinge și depăși ușor pragul critic de 80 de unități*.”**

**-COD GALBEN în intervalul 19.06.2019, orele 12:00–23:00- manifestări de instabilitate atmosferică temporar accentuată, cantități de apă însemnate: „în Banat, Crișana, Maramureș, Transilvania, Moldova, cea mai mare parte a Munteniei și local în Oltenia și Dobrogea vor fi perioade cu instabilitate atmosferică accentuată ce se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 25 l/mp și pe arii restrânse 40...60 l/mp.”**

Aceastăatenționare meteorologicăa fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-toate prefecturile (42 de prefecturi)-informare meteorologică;*

*-ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI*(38 de prefecturi) – *COD GALBEN.*

**În ţară,** vremea a fost călduroasă în majoritatea zonelor de câmpie și podiș, dar și în general instabilă îndeosebi în vest, centru și nord. Cerul a fost variabil, cu înnorări temporar accentuate mai ales în a doua parte a zilei în Banat, Crișana, Maramureș, Transilvania și jumătatea nordică a Moldovei, precum și în zonele de deal și de munte din celelalte regiuni, unde pe arii extinse au fost averse ce au avut și caracter torențial, frecvente descărcări electrice și intensificări de scurtă durată ale vântului (cu rafale de până la 72 km/h - Zalău). În restul teritoriului astfel de fenomene s-au semnalat pe arii restrânse. Cantitățile de apă au depășit local 25 l/mp și izolat 50...60 l/mp (până la 106 l/mp în județul Neamț, 65 l/mp în județul Sălaj și 62 l/mp în județul Tulcea), iar din datele colectate la stațiile meteorologice și hidrologice, pe raza județelor Bihor, Maramureș și Tulcea s-a semnalat grindină. Disconfortul termic s-a menținut ridicat, în special în orele amiezii, când indicele temperatură-umezeală (ITU) a atins pragul critic de 80 de unități pe arii restrânse în nord-vestul, sud-vestul și estul țării. Temperaturile maxime s-au situat între 27 de grade la Petroșani, Polovragi, Boița și Joseni și 33 de grade la Gura Portiței, Brăila, Tulcea, Gorgova și Satu Mare, iar la ora 06 se înregistrau valori termice cuprinse între 12 grade la Toplița și Joseni și 24 de grade la Constanța-Dig, Moldova Nouă și Sulina. Cu totul izolat, spre sfârșitul intrevalului, în centrul țării s-a semnalat ceață.

**Observație:** de ieri dimineață, de la ora 06, au fost în vigoare 2 avertizări cod roșu, 35 avertizări cod portocaliu și 6 atenționări cod galben pentru fenomene meteorologice periculoase imediate, emise precum urmează:

-SRPV Bacău - 1 cod roșu, 7 cod portocaliu și 4 cod galben;

-CNPM București - 1 cod roșu pentru Moldova și 1 cod portocaliu pentru Muntenia;

-SRPV Timișoara - 8 cod portocaliu și 2 cod galben;

-SRPV Cluj-Napoca - 10 cod portocaliu;

-SRPV Sibiu - 4 cod portocaliu;

-SRPV Constanța - 3 cod portocaliu;

-SRPV Craiova - 2 cod portocaliu.

**La Bucureşti,** vremea s-a menținut călduroasă. Cerul a fost variabil, iar vântul a suflat slab și moderat. Temperatura maximă a fost de 31 de grade la toate stațiile meteorologice, iar la ora 06 se înregistrau 17 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 20.06.2019, ora 08.00 –21.06.2019, ora 8.00**

**În ţară vremea va fi călduroasă, cu disconfort termic ridicat în majoritatea regiunilor, dar și în general instabilă. Indicele temperatură-umezeală (ITU) va depăși pragul critic de 80 de unități local în zonele de câmpie.** Cerul va fi variabil, iar **mai ales după-amiaza și seara vor fi perioade cu înnorări accentuate, averse ce vor avea și caracter torențial, descărcări electrice, intensificări de scurtă durată ale vântului, vijelii și căderi de grindină în zonele de deal și munte, în regiunile sud-estice și nord-vestice și pe arii mai restrânse în rest. În intervale scurte de timp sau prin acumulare cantitățile de apă vor depăși 15...25 l/mp și pe arii restrânse 35...40 l/mp.** Temperaturile maxime se vor încadra între 26 și 33 de grade, iar cele minime între 11 și 24 de grade.

**La Bucureşti vremea călduroasă va persista, iar disconfortul termic, îndeosebi după-amiaza, va fi ridicat.** Cu o probabilitate mai mare spre seară, vor fi perioade în care temporar înnorările vor fi accentuate și se vor semnala averse ce vor avea și caracter torențial, frecvente descărcări electrice, intensificări de scurtă durată ale vântului ce vor putea lua aspect de vijelie și posibil căderi de grindină. Maxima termică va fi de 31...32 de grade, iar minima de 18...20 de grade.

***II. CALITATEA APELOR***

**Pe râurile interioare**

**S.G.A. Harghita** **şi A.P.M. Harghita** informează că în data de 19.06.2019, în jurul orei 14:50, în urma precipitațiilor abundente s-a produs o deversare a apei dintr-un canal de desecare ANIF din zona localității Sâncrăieni pe fânețele învecinate. Personalul S.G.A. Harghita s-a deplasat la fața locului pentru investigații şi prelevare de probe de apă. Se va reveni cu informații.

**Pe Marea Neagră**

**A.B.A. Dobrogea Litoral** informează că în data de 19.06.2019 a fost semnalat un delfin eşuat în zona Hanului Piraților de pe plaja Mamaia, jud. Constanța.

Pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 Direcția de Comunicare și Resurse Umane